Verĥni Vorota

Verĥni Vorota (ukraine Верхні Ворота, hungare Felsőverecke) estas vilaĝo en Ukrainio, en Transkarpata provinco, en distrikto Volovec. Verĥni kaj felső signifas: supra. Historio La unua mencio okazis en 1387 laŭ tiama hungara ortografio "Werechke". En 1465 aldoniĝis al la loknomo "Kys" (=malgranda), en 1773 "Felső" (=supra). En 1910 vivis en Felsőverecke 1410 loĝantoj (1132 rutenoj, 212 germanoj, 66 hungaroj). Ĝis Traktato de Trianon la komunumo apartenis al Hungara reĝlando, al Bereg, al distrikto de Niĵnij Vorota, poste al Ĉeĥoslovakio. En 1939 la plej orienta regiono de disfalanta Ĉeĥoslovakio deklaris malgrandan sendependan respublikon Karpata Ukrainio. Poste Hungario okupis la respublikon kaj tuj aranĝis aŭtonomion, kies apartaĵo estis ankaŭ Verĥni Vorota. Ekde 1945 ĝi apartenis al Sovetunio, fine ekde 1991 al Ukrainio.